بصرہ کی حدود میں تین ہزار سے بھی زیادہ انجمنیں زائرینِ اربعین کی خدمت کرنے میں مصروف ہیں

بصرہ ڈویژن کی رجسٹرڈ شدہ حسینی انجمنوں میں سے ۳۰۰۰ سے زیادہ انجمنیں اور مواکب بصرہ کی حدود میں زائرینِ اربعین کی خدمت کرنے میں مصروف ہیں ۔

خبر کا کوڈ: ۴۳۱۵۷۸

تاریخ: ۲۹ دی ۲۰۱۷ - ۱۷:۱۳

رسا نیوز ایجنسی کی رپورٹ کے مطابق بصرہ ڈویژن کی رجسٹرڈ شدہ حسینی انجمنوں میں سے 3000 سے زیادہ انجمنیں اور مواکب بصرہ کی حدود میں زائرینِ اربعین کی خدمت کرنے میں مصروف ہیں ۔

دیگر ہزاروں انجمنوں کو کربلا شہر اور کربلا آنے والے راستے میں زائرین کی خدمت کرنے کے لئے مقرر کیا گیا ہے۔

اسی ایک اعداد وشمار کے مطابق اس وقت بصرہ میں زائرین کی خدمت میں سرگرم عمل غیر رجسٹر شدہ انجنوں اور مواکب کی تعداد 1000 سے زیادہ ہے۔

یہ تمام مواکب اور انجمنیں بصرہ ڈویژن کی انتظامی حدود کے اندر دور دراز سے آنے والے زائرین کی خدمت کے لئے مختلف مقامات پر کیمپس لگائے ہوئے ہیں۔

بصرہ ڈویژن دوسرے ڈویژنز کی نسبت کربلا سے زیادہ مسافت پر واقع ہے اس لئے زائرین کی خدمت کے لئے ابتداء صفر سے ہی یہاں پر انجمنیں خدماتی عمل شروع کر دیتی ہیں۔

بصرہ ڈویژن میں سب سے پہلے الفاؤ کے رہنے والے زائرین کی خدمت کے لیے مواکب لگانا شروع کوتے ہیں اور اس کا آغاز وہ (رأس البیشہ) میں 28 محرم سے کر دیتے ہیں۔

بصرہ ڈویژن کے ساتھ دو ملکوں کی سرحد لگتی ہے جن میں سے ایک ایران ہے اور دوسرا کویت ہے اور اس وجہ سے دوسرے ممالک سے تعلق رکھنے زائرین کی ایک بڑی تعداد ان دونوں ممالک سے عراق میں داخل ہوتی ہیں جس کے پیشِ نظر زائرین کی خدمت کے لیے زیادہ سے زیادہ انتظامات کیے جاتے ہیں۔/۹۸۹/ف۹۴۰/